PATVIRTINTA

 Alytaus r. Simno gimnazijos direktoriaus

 2019-08- įsakymu Nr. V-

**2019–2020 MOKSLO METŲ SIMNO GIMNAZIJOS UGDYMO PLANAS**

**I. BENDROSIOS NUOSTATOS**

 1. 2019–2020 mokslo metų priešmokyklinio, pradinio, pagrindinio ir vidurinio ugdymo programų ugdymo planai reglamentuoja priešmokyklinio, pradinio, pagrindinio, vidurinio ir specialiųjų ugdymosi poreikių mokiniams pritaikytų bei neformaliojo vaikų švietimo programų įgyvendinimą Simno gimnazijoje ir ikimokyklinio ugdymo skyriuje. Planas parengtas vadovaujantis Bendraisiais ugdymo planais (LR švietimo ir mokslo ministro 2019-04-15 įsakymas Nr. V-417), ikimokyklinio (LR švietimo ir mokslo ministro 2011-06-07 įsakymas Nr. V-1009 redakcija), priešmokyklinio (LR švietimo ir mokslo ministro 2014-09-02 įsakymas Nr. V-779), pradinio, pagrindinio (LR švietimo ir mokslo ministro 2008-08-26 įsakymas Nr. ISAK-2433) ir vidurinio ugdymo (LR švietimo ir mokslo ministro 2011-02-21 įsakymas Nr.V-269) bendrosiomis programomis, Geros mokyklos koncepcija (LR švietimo ir mokslo ministro 2015-12-21 įsakymas Nr. V-1308), mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu (LR švietimo ir mokslo ministro 2012-06-28 įsakymas Nr. V-1049) ir atsižvelgiant į gimnazijai skirtas mokymo lėšas.

 2. Rengiant gimnazijos ugdymo planą buvo remtasi veiklos įsivertinimo ir išorės vertinimo duomenimis, stebėsenos, mokinių pasiekimų ir pažangos vertinimo ugdymo procese informacija ir duomenimis, NMPP rezultatų duomenimis bei OECD PISA 2015, TIMSS 2015 ataskaitų duomenimis.

 3. Gimnazijos ugdymo plano projektas paruoštas darbo grupės paskirtos direktoriaus 2019-05-06 įsakymu Nr. V-69, suderinus jį su Gimnazijos taryba (2019-06-17 protokolo Nr. MT-2), pristatytas Mokytojų tarybos posėdyje (2019-06-21 protokolo Nr. PT-3). Buvo atsižvelgiama į Mokytojų tarybos nutarimus, mokinių pasirinkimus, tėvų pageidavimus, gimnazijos galimybes.

 4. Gimnazijos ugdymo planu siekiama:

* įtvirtinti ugdymo turinio individualizavimą ir ugdymo diferencijavimą;
* sudaryti galimybes kiekvienam besimokančiajam įgyti kompetencijų – žinių, gebėjimų ir nuostatų;
* skatinti mokytojus kurti naujus mokymo ir mokymosi modelius, užtikrinančius kokybišką išsilavinimą.
* stiprinti pagalbos mokiniui teikimą.

 5. Ugdymo procesas organizuojamas vadovaujantis:

* mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu (LR švietimo ir mokslo ministro 2012-06-28 įsakymas Nr. V-1049);
* vidurinio ugdymo programos aprašu (LR švietimo ir mokslo ministro 2006-06-30 įsakymas Nr. ISAK-1387);
* pradinio, pagrindinio ir vidurinio mokymo programų aprašas (LR švietimo ir mokslo ministro 2015-12-21 įsakymas Nr. V-1309);
* mokinių mokymosi namuose organizavimo tvarka (LR švietimo ir mokslo ministro ir sveikatos apsaugos ministro 2000-03-16 įsakymas Nr. 259/153);
* nuosekliojo mokymosi pagal bendrojo lavinimo programas tvarkos aprašu (LR švietimo ir mokslo ministro 2005-04-05 įsakymas Nr. ISAK-556 su vėlesniais pakeitimais).
* Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ (LR sveikatos apsaugos ministro 2017-03-13 įsakymas Nr. V-284);
* pagrindinio ugdymo pasiekimų patikrinimo ir brandos egzaminų organizavimo tvarkomis;
* mokymosi krypčių pasirinkimo galimybių didinimo 14–19 metų mokiniams modelio aprašu (LR švietimo ir mokslo ministro 2008-03-15 įsakymas Nr. ISAK-715);
* neformaliojo vaikų švietimo koncepcija (LR švietimo ir mokslo ministro 2012-03-29 įsakymas Nr. V-554 redakcija);
* gimnazijos nustatytomis tvarkomis (žr. [www.simnogimnazija.lt](http://www.simnogimnazija.lt))

 6. Ugdymo plane vartojamos sąvokos:

 **Dalyko modulis** – iš anksto apibrėžta, savarankiška ugdymo ar mokymo dalyko programos dalis.

 **Gimnazijos ugdymo planas** – gimnazijoje vykdomų ugdymo programų įgyvendinimo aprašas, parengtas vadovaujantis Bendraisiais ugdymo planais.

 **Kontrolinis darbas** – ne mažesnės kaip 30 minučių trukmės savarankiškas, projektinis, kūrybinis, laboratorinis ar kitoks raštu (gali būti elektroniniu būdu) atliekamas ir įvertinamas darbas, skirtas mokinio pasiekimams ir pažangai patikrinti baigus dalyko programos dalį.

 **Mokinio individualus ugdymo planas** – mokinio, besimokančio pagal vidurinio (atskirais atvejais pagrindinio) ar specialiojo ugdymo programą, pasirinkti mokytis per tam tikrą laikotarpį (pvz.: dvejiems ar vieneriems metams, pusmečiui) dalykai, dalykų kursai ir moduliai, suderinti su mokyklos galimybėmis.

 **Laikinoji grupė** – mokinių grupė dalykui pagal modulį mokytis, diferencijuotai mokytis dalyko ar mokymosi pagalbai teikti.

 **Pamoka** – nustatytos trukmės mokytojo organizuojama kryptinga mokinių veikla, kuri padeda pasiekti Lietuvos bendrojo lavinimo mokyklos Bendrosiose programose numatytų tikslų ir planuojamų rezultatų (kompetencijų).

 **Pasirenkamasis dalykas** – mokyklos siūlomas ir mokinio laisvai pasirenkamas dalykas.

 **Privalomasis dalykas** – dalykas, kurį mokinys privalo mokytis pagal Ugdymo programą.

 **Ilgalaikis (metų) dalyko planas** – dalyko ugdymo ir turinio gairės, mokytojo parengtos atsižvelgiant į numatomus mokinių pasiekimus pagal Bendrąsias programas.

Kitos ugdymo plane vartojamos sąvokos atitinka Lietuvos Respublikos švietimo įstatyme (Žin., 1991, Nr. 23-593; 2011, Nr. 38-1804) ir kituose švietimą reglamentuojančiuose teisės aktuose vartojamas sąvokas.

**II. MOKYKLOS UGDYMO TURINIO FORMAVIMAS IR ĮGYVENDINIMAS**

7. Ugdymo proceso organizavimo principai:

7.1. perimamumo: mokiniai per 2 metus negali turėti mažiau pamokų negu numatyta bendruosiuose ugdymo planuose; negali keisti pirmosios užsienio kalbos, antrąją – tik baigę pagrindinio ugdymo programą; svarbu, kad mokytų tas pats mokytojas; mokytojai susitaria dėl vadovėlių bei pratybų sąsiuvinių;

 7.2. kontekstualumo: klasių dalijimas į grupes, laikinų grupių sudarymas, mokytojų kvalifikacija, mokinių poreikiai, edukacinių aplinkų kūrimas, mokymo priemonės;

 7.3. lygių galimybių sudarymas: vadovavimasis mokinių pažangos bei pasiekimų vertinimo tvarkos aprašu, patvirtintu Alytaus r. Simno gimnazijos direktoriaus 2016-08-31 įsakymu Nr. V-99-1, prašymų dėl vertinimo objektyvumo nagrinėjimo tvarkos aprašu, patvirtintu Alytaus r. Simno gimnazijos direktoriaus 2009-01-09 įsakymu Nr. V-60, dalykų programos, programos kurso keitimo tvarkos aprašu, patvirtintu Alytaus r. Simno gimnazijos direktoriaus 2009-08-31 įsakymu Nr. V-150; neformalaus ugdymo užtikrinimas.

**PRADINIS UGDYMAS**

**III. GIMNAZIJOS PRADINIO UGDYMO PLANO RENGIMAS**

 8. Mokyklos 2019–2020 ir 2020–2021 mokslo metų pradinio ugdymo planas (toliau – Mokyklos ugdymo planas) rengiamas vadovaujantis Bendruoju ugdymo planu, Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“ (toliau – Pradinio, pagrindinio ir vidurinio ugdymo programų aprašas), Pradinio ir pagrindinio ugdymo bendrųjų programų, patvirtintų Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“, 1 priedo „Pradinio ugdymo bendroji programa“ (toliau – Bendroji programa) nuostatomis dėl ugdymo turinio kūrimo ir mokymosi pasiekimų, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“, Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“, pradinį ugdymą, neformalųjį vaikų švietimą ir mokyklos veiklą reglamentuojančiais teisės aktais ir mokyklos strateginiu planu. ir gimnazijos strateginiu planu.

 9. Ugdymo turinys planuojamas atsižvelgiant į mokinių pasiekimus, numatomus ugdymo(si) rezultatus, gebėjimus, nuostatas ir pažangą.

 10. Planuojant ugdymo turinį paliekamas rezervinis laikas, ne daugiau kaip 8–10 pamokų per mokslo metus nenumatytiems atvejams (karantino, šalčio, švenčių dienos ir pan.). Ugdymo turinys be Mokytojų tarybos sprendimo negali būti intensyvinamas ir išdėstomas greičiau nei per mokslo metus.

 11. Planuodamas ugdymo turinį, mokytojas vadovaujasi pradinio ugdymo metodinės grupės susitarimais ir turi teisę pasirinkti skiriamų pamokų temai skaičių.

 12. Dalykų ilgalaikiai planai svarstomi pradinių klasių metodinėje grupėse iki rugsėjo 2d., suderinami su direktoriaus pavaduotoja ugdymui D. Grėbliūniene iki rugsėjo 3 d.

 13. Neformaliojo ugdymo programos tvirtinamos mokyklos direktoriaus iki rugsėjo 3 d.

 14. Klasių mokytojos veiklos planai rengiami pagal klasių auklėtojų metodinėje grupėje aptartą formą, derinami su direktoriaus pavaduotoja ugdymui D. Grėbliūniene iki rugsėjo 4 d.

 15. Pritaikytos programos atskirai nerašomos. Trumpalaikiuose (ciklo) planuose pastabų skiltyje daromi įrašai. Individualizuotos programos rengiamos pildant formą, patvirtintą Alytaus r. Simno gimnazijos VGK posėdyje 2013 m. spalio 7 d. protokolo Nr.-13 ir suderinamos su vaiko gerovės komisijos pirmininku iki spalio 8 d.

1. **PRADINIO UGDYMO PROCESO TRUKMĖ**

 16. Ugdymo organizavimas 2019–2020 mokslo metais:

 16.1. 2019–2020 mokslo metų ugdymo procesas prasideda 2019 m. rugsėjo 2 d. Ugdymo proceso trukmė –175 ugdymo dienos. Ugdymo procesas baigiasi 2019-06-04.

 16.2. Gimnazija dirba penkias dienas per savaitę.

 16.3.Ugdymosi procesas pagal pradinio ugdymo programą vyksta pusmečiais:

 I pusmetis nuo 2019-09-02 iki 2020-01-28

 II pusmetis nuo 2020-01-29 iki 2020-06-04

 **Pastaba.** Ugdymas vyks 2019-12-21 ir 2020-02-15. Poilsio dienos perkeliamos artimiausią pirmadienį.

 16.4. Mokinių atostogos:

|  |  |  |
| --- | --- | --- |
|  **Atostogos** | **Prasideda** | **Baigiasi** |
| Rudens | 2019-10-28 | 2019-10-31 |
| Žiemos (Kalėdų) | 2019-12-23 | 2019-01-03 |
| Žiemos atostogos  | 2020-02-17 | 2020-02-21 |
| Pavasario (Velykų) | 2020-04-14 | 2020-04-17 |
| Vasaros  | 2020-06-05 | 2020-08-31 |

 16.5. Oro temperatūrai esant 20 laipsnių šalčio ar žemesnei mokiniai į mokyklą gali nevykti. Mokiniams, neatvykusiems į gimnaziją, mokymuisi reikalinga informacija skelbiama elektroniniame dienyne. Atvykusiems į gimnaziją mokiniams ugdymo procesas vykdomas. Šios dienos įskaičiuojamos į mokymosi dienų skaičių. Šiltuoju metų laikotarpiu, temperatūrai mokymosi patalpose viršijus 28 laipsnius, ugdymo procesas koreguojamas, organizuojamas kitose erdvėse. 16.6. Pamokų grafikas:

|  |  |
| --- | --- |
|  **Pamoka** | **Laikas** |
| **1 klasėms (35 min.)** | **2–4 klasėms (45 min.)** |
| 1 | 830 – 905 | 830 – 915 |
| 2 | 925 – 1000 | 925 – 1010 |
| 3 | 1020 – 1055 (judrioji pertrauka) | 1020 – 1105 (judrioji pertrauka) |
| 4 | 1130 – 1205 | 1135 – 1220 |
| 5 | 1230 – 1305 | 1230 – 1315 |

1. **PRADINIO UGDYMO PROGRAMOS ĮGYVENDINIMO BENDROSIOS NUOSTATOS**

 17. Formuojant gimnazijos ugdymo turinį, t. y. numatant mokyklos mokinių pasiekimus ir ugdymosi tikslus, atsižvelgiama į nacionalinių ir tarptautinių mokinių pasiekimų tyrimų, pasiekimų vertinimo taikant nacionalinius mokinių pasiekimų patikrinimų testus (NMPP) ir rekomendacijas dėl mokinių pasiekimų gerinimo.

 18. 2019–2020 mokslo metais pradinio ugdymo programai skiriama valandų, kai ugdymo valandos trukmė 1 klasėse – 35 min., 2–4 klasėse – 45 min.:

|  |  |
| --- | --- |
| **Dalykai** | **Savaitinių pamokų skaičius klasėje** |
| **1a** | **2a** | **3a** | **3b** | **4a** |
| Dorinis ugdymas (tikyba) | 1 | 1 | 1 | 1 | 1 |
| Lietuvių kalba (gimtoji) | 8 | 7 | 7 | 7 | 7 |
| Užsienio kalba (anglų) | 0 | 2 | 2 | 2 | 2 |
| Matematika | 4 | 5 | 4 | 4 | 5 |
| Pasaulio pažinimas | 2 | 2 | 2 | 2 | 2 |
| Dailė ir technologijos | 2 | 2 | 2 | 2 | 2 |
| Muzika | 2 | 2 | 2 | 2 | 2 |
| Fizinis ugdymas | 2 | 2 | 2 | 2 | 2 |
| Šokis | 1 | 1 | 1 | 1 | 1 |
| Pamokų sk. mokiniui | 21 | 24 | 23 | 23 | 23 |
| Neformalus švietimas | 2 | 2 | 2 | 2 | 2 |
| Konsultacijos | 1 |

 19. Ugdymo valandų skaičių klasei per savaitę sudaro: privalomų ugdymo valandų skaičius visiems klasės mokiniams, valandos, skiriamos mokinių ugdymo(si) poreikiams tenkinti, valandos neformaliojo švietimo programoms įgyvendinti, dalyko, kuriam mokyti klasė dalijama į grupes, ugdymo valandos.

 20. Per užsienio kalbos (anglų) pamokas 2a, 3a ir 4a klasės mokiniai dalijami į grupes.

 21. Ugdymo procesas gali būti organizuojamas pamoka ir kitomis mokymosi organizavimo formomis:

 21.1. ugdymo procesą organizuojant pamoka nepertraukiamas ugdymo(si) proceso laikas 1–4 kl. numatomas vadovaujantis Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“;

 21.2. ugdymo procesą organizuojant kitomis ugdymo organizavimo formomis (pvz., integruotos veiklos, išvykų, projekto ir kt.), derinant Bendrosios programos ugdymo dalykų ir neformaliojo švietimo programų turinį:

21.2.1. ugdomoji veikla (derinant formaliojo ir neformaliojo švietimo programų turinį) per dieną 1 klasėje gali trukti ilgiau nei 5 ugdymo valandas, 2–4 klasėse – 6 valandas, atsižvelgiant į tai, kiek mokykla gali skirti laiko neformaliojo švietimo programoms įgyvendinti. Į šį laiką neįskaičiuojamas pailgintos dienos grupės veiklai organizuoti skirtas laikas.

21.2.2. ugdymo procesas gali būti organizuojamas ne tik mokykloje, bet ir už jos ribų (pvz., muziejuose, parkuose, artimiausioje gamtinėje aplinkoje ir pan.);

22. Mokiniui, kuris mokosi pagal pradinio ugdymo programą, pažintinė, kultūrinė, meninė, kūrybinė veikla (toliau – pažintinė kultūrinė veikla) yra privaloma sudedamoji ugdymo proceso veiklos dalis. Gimnazija priima sprendimą, kiek šiai veiklai per mokslo metus skirs pamokų, atsižvelgdama į pradinio ugdymo bendrojoje programoje numatytą turinį ir pasiekimus, mokinių amžių.

|  |  |  |  |  |
| --- | --- | --- | --- | --- |
| Veiklos pavadinimas | Data | Klasė | Val. | Atsakingas |
| Mokslo metų šventė | 2019-09-02 | 1 | 4 | D. Ardzevičienė |
| 2–4 | 5 |
| Mokytojo diena | 2019-10-04 | 1 | 4 | L. Kučinskienė |
| 2-4 | 5 |
| Rudens šventė | 2019-10-13 | 1 | 4 | L.Jurčiukonienė |
| 2–4 | 5 |
| Kalėdų eglutės šventė | 2019-12-20 | 1 | 4 | E. Minevičė |
| 2–4 | 5 |
| Vasario 16-osios minėjimas „Gražiausias žodis – Lietuva“ | 2020-02-15 | 1 | 4 | L. Jurčiukonienė |
| 2–4 | 5 |
| Kaziuko mugė. Amatų diena | 2020-03-06 | 1 | 4 | J,Mikelionienė |
| 2-4 | 5 |
| Šviesoforo konkursas | 2020-04-10 | 1 | 4 | L. Kučinskienė |
| 2–4 | 5 |
| Gimnazijos diena | 2020-05-16 | 1 | 4 | D. Ardzevičienė |
| 2–4 | 5 |
| Sporto šventė | 2020-06-03 | 1 | 4 | E.Minevičė |
| 2–4 | 5 |
| Ekskursijos, išvykos, susitikimai  | Per mokslo metus | Iki 10/12 | Klasių auklėtojai |

22.3. Ugdymo procesas gali būti organizuojamas ne tik gimnazijoje, bet ir už jos ribų (pvz., muziejuose, parkuose, artimiausioje gamtinėje aplinkoje ir pan.). Apskaita vykdoma TAMO, klasės auklėtojo prieigoje.

1. **BENDROSIOS PROGRAMOS UGDYMO DALYKŲ, INTEGRUOJAMŲJŲ PROGRAMŲ ĮGYVENDINIMAS**

 23. Ugdymo sričių/ugdymo dalykų programų įgyvendinimas:

 23.1. dorinis ugdymas:

 23.1.1. tėvai (globėjai, rūpintojai) parenka mokiniui vieną iš dorinio ugdymo dalykų: etiką arba tikybą;

 23.1.2. dorinio ugdymo dalyką mokiniui galima keisti kiekvienais mokslo metais pagal tėvų (globėjų, rūpintojų) parašytą prašymą.

 23.2. Kalbinis ugdymas:

 23.2.1. siekiant gerinti mokinių lietuvių kalbos pasiekimus, skaitymo, rašymo, kalbėjimo ir klausymo gebėjimai ugdomi ir per kitų dalykų ugdomąsias veiklas (pvz., naudojant mokomąsias užduotis teksto suvokimo gebėjimams, mąstymui ugdyti, kreipiant dėmesį į kalbinę raišką ir rašto darbus).

 23.3. Pirmosios užsienio kalbos mokymas:

 23.3.1. pirmosios užsienio kalbos mokoma(si) antraisiais–ketvirtaisiais pradinio ugdymo programos metais.

 23.4. Socialinis ir gamtamokslinis ugdymas:

 23.4.1. dalis pasaulio pažinimo ugdymo vyksta per pamokas, o kita dalis skiriama aplinkos tyrinėjimui natūralioje gamtoje, bendruomenių ir kultūros institucijų lankymui.

 23.5. Matematinis ugdymas:

 23.5.1. per matematinį ugdymą vadovaujamasi ne tik Bendrosios programos matematikos dalyko programa, bet ir nacionalinių mokinių pasiekimų tyrimų rekomendacijomis, pagal galimybes naudojamos informacinės komunikacinės technologijos, skaitmeninės mokomosios priemonės.

 23.6. Fiziniam ugdymui 1–4 klasėse skiriamos 3 ugdymo valandos per savaitę. Viena iš jų skiriama šokiui.

 23.7. Per meninį ugdymą mokiniai mokomi muzikos, dailės, technologijų.

 24. Gimnazija, siekdama mažinti mokymosi krūvius ir priartinti mokymąsi prie gyvenimo praktikos aktualijų, integruoja Sveikatos ir lytiškumo ugdymo bei rengimo šeimai bendrosios, Žmogaus saugos bendrosios, etninės kultūros ugdymo, mokyklos pasirinktų prevencinių ir kitų programų, informacinių komunikacinių technologijų ugdymo turinys

 Taikomi integravimo būdai: programos integruojamos į dalyko ar kelių dalykų ugdymo turinį, projektai, netradicinio ugdymo renginiai, neformalus ugdymas, klasės susirinkimai.

 24.1. Etninei kultūrai ugdyti – 1 val. iš neformaliojo vaikų švietimo valandų.

 25. Integruojamos šios programos:

|  |  |
| --- | --- |
| Integruojamos programos | Dalykai |
| Sveikatos ir lytiškumo ugdymo bei rengimo šeimai bendroji programa, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941 | Pasaulio pažinimas, lietuvių kalba, dorinis ugdymas, neformaliojo ugdymo renginiai. |
| Alkoholio, tabako ir kitų psichiką veikiančių medžiagų vartojimo prevencijos programa, patvirtinta Lietuvos Respublikos švietimo ir mokslo ministro 2006 m. kovo 17 d. įsakymu Nr. ISAK-494 | Pasaulio pažinimas, lietuvių kalba, dorinis ugdymas, neformaliojo ugdymo renginiai, projektai, kitos veiklos. |
| Žmogaus sauga, patvirtinta 2012 m. liepos 18 d. Nr. V-1159 | Visi mokomieji dalykai, neformaliojo ugdymo renginiai. |
| Ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“ | Visi mokomieji dalykai, neformaliojo ugdymo renginiai, kitos veiklos. |
| Gyvenimo įgūdžių ugdymas | Visi mokomieji dalykai, neformaliojo ugdymo renginiai, kitos veiklos. |
| Programa „Įveikiame kartu“  | 1–2 kl. visi mokomieji dalykai, neformaliojo ugdymo renginiai, kitos veiklos. |
| Programa „Obuolio draugai“ | 3–4 kl. visi mokomieji dalykai, neformaliojo ugdymo renginiai, kitos veiklos. |

 26. Prevencinį darbą koordinuoja socialinė pedagogė.

**VII. MOKINIŲ MOKYMOSI PASIEKIMŲ IR PAŽANGOS VERTINIMAS**

 27. Vertinant mokinių pažangą ir pasiekimus ugdymo procese vadovaujamasi Pradinio, pagrindinio ir vidurinio ugdymo programų aprašu (LR švietimo ir mokslo ministro 2015 m. gruodžio 21 d. įsakymas Nr. V-1309, pakeitimas 2016 m. balandžio 14 d. Nr. V-325) ir pagal gimnazijos parengtą Mokinių pažangos ir pasiekimų vertinimo tvarkos aprašą (2016-08-31 direktoriaus įsakymas Nr. V-99-1).

 28. Planuodami ugdymo turinį mokytojai planuoja ir mokinių pažangos ir pasiekimų vertinimą, jį sieja su mokymo(-si) tikslais atsižvelgdami į mokinių mokymosi patirtį ir gebėjimus. Vertinimo metodus per rugsėjo mėnesį mokytojai aptaria su mokiniais ir jų tėvais (globėjais, rūpintojais).

 29. Numatydami 1 klasės mokinių pasiekimus ir vertinimą, mokytojai susipažįsta su priešmokyklinio ugdymo mokytojo, švietimo pagalbos specialisto, jeigu buvo teikta pagalba, parengtomis rekomendacijomis apie kiekvieno vaiko pasiekimus.

 30. Pradinėse klasėse vertinant mokinių pasiekimus ir pažangą taikomas formuojamasis ugdomasis, diagnostinis, apibendrinamasis sumuojamasis vertinimas.

 30.1. Informacija apie 1–4 klasių mokinių mokymosi pasiekimus (kontrolinių darbų, testų ir kitų užduočių) mokiniams ir tėvams (globėjams, rūpintojams) teikiama trumpais komentarais elektroniniame dienyne TAMO, mokytojas renka vertinimo informaciją mokinio pažangos ir pasiekimų aplanke. Taip pat informacija teikiama per tėvų susirinkimus, taikant aktyviuosius bendradarbiavimo metodus, per „atvirų durų“ dienas, individualių pokalbių su mokytojais ir klasių auklėtojais metu ir kt.

 30.2. Pusmečio mokinių pasiekimai apibendrinami vertinant mokinio padarytą pažangą, jie įrašomi į elektroninį dienyną, nurodant mokinio pasiekimų lygį (patenkinamas, pagrindinis, aukštesnysis). Mokiniui nepasiekus patenkinamo pasiekimų lygio, įrašoma „nepatenkinamas“.

 30.3. Dorinio ugdymo pasiekimai įrašomi atitinkamoje dienyno skiltyje, nurodoma padaryta arba nepadaryta pažanga: „p. p.“ arba „n. p.“;

 30.4. Specialiųjų ugdymosi poreikių turinčių mokinių, ugdomų pagal pradinio ugdymo individualizuotą programą, ir specialiosios medicininės fizinio pajėgumo grupės mokinių padaryta arba nepadaryta pažanga fiksuojama atitinkamoje dienyno skiltyje įrašant „p. p.“ arba „n. p.“.

 30.5. Baigusiems pradinio ugdymo programą, mokytojas rengia Pradinio ugdymo programos baigimo pasiekimų ir pažangos vertinimo aprašą. Šis aprašas perduodamas 5 klasės auklėtojui.

 31. Namie savarankišku mokymo proceso organizavimo būdu (pavienio mokymosi forma) mokomam mokiniui 1–3 klasėse skiriamos 9 savaitinės ugdymo valandos Bendrosios programos ugdymo dalykams įgyvendinti; 4 klasėse – 11 ugdymo valandų.

 32. Neformalaus ugdymo valandos skiriamos pagal būrelių veiklos rezultatyvumą, mokinių pageidavimus atlikus tyrimus, tenkinant jų poreikius:

 32.1. mokinių skaičius neformaliojo ugdymo grupėse yra ne mažesnis kaip 12 mokinių.

 32.2. gimnazija užtikrina neformalųjį ugdymą pagal mokinių poreikius ir gimnazijos galimybes.

|  |  |  |  |  |  |
| --- | --- | --- | --- | --- | --- |
| Eil.Nr. | Būrelio vadovo v. pavardė  | Būrelio pavadinimas | Kaip finansuojama | Val. sk. | Koncentrai |
| 1. | D. Ardzevičienė | Kelionė į kompiuterių šalį | BULFK | 1 | 1–4 kl. |
| 2.  | L. Kučinskienė | Žiniukų akademija | BULFK | 1 | 1–4 kl. |
| 3. | J. Mikelionienė | Popieriaus plastika | BULFK | 1 | 1–4 kl. |
| 4. | L. Jurčiukonienė | Etnokultūra | BULFK | 1 | 1–4 kl. |
|  | E. Minevičė | Muzikos ir šokio menas | BULFK | 1 | 1–4 kl. |
| 5. | D. Česynienė  | Robotika | BULFK | 1 | 1–4 kl. |
| 6.  | G. Petkevičienė  | Choras | BULFK | 1 | 1–4 kl. |
| 7.  | A. Kyguolienė  | Šokiai  | BULFK | 2 | 1–4 kl. |
| 8.  | J. Bagdanavičius  | Futbolas | BULFK | 1 | 1–4 kl. |
|  Iš viso: | 10 |  |

Pastaba. *BULFK – bazinis ugdymo lėšų finansavimo krepšelis.*

**PAGRINDINIS IR VIDURINIS UGDYMAS**

**VIII. UGDYMO ORGANIZAVIMAS**

33. Ugdymo organizavimas 2019–2020 mokslo metais:

 33.1. Ugdymo procesas pradedamas rugsėjo 2 d., baigiamas atitinkamai:

|  |  |  |
| --- | --- | --- |
| **Klasė** | **Ugdymo proceso pabaiga** | **Ugdymo proceso trukmė dienomis** |
| 5–III gimn. | 2020-06-19 | 185 |
| IV gimn. | 2020-05-20 | 163 |

**Pastaba.** Ugdymas vyks 2019-12-21 ir 2020-02-15. Poilsio dienos perkeliamos artimiausią pirmadienį.

 33.2. Gimnazija dirba penkias dienas per savaitę.

 33.3. Ugdymosi procesas pagal pradinio, pagrindinio ugdymo programas bei vidurinio ugdymo programą vyksta pusmečiais:

 I pusmetis nuo 2019-09-02 iki 2020-01-28

 II pusmetis nuo 2020-01-29 iki 2020-06-19 (5–III gimn. klasės)

 nuo 2020-01-29 iki 2020-05-20 (IV gimn. klasės)

 33.4. Mokinių atostogos:

 33.4.1. Pagrindinio ir vidurinio ugdymo klasės

|  |  |  |
| --- | --- | --- |
| **Atostogos** | **Prasideda** | **Baigiasi** |
| Rudens | 2019-10-28 | 2019-10-31 |
| Žiemos (Kalėdų) | 2019-12-23 | 2020-01-03 |
| Žiemos atostogos  | 2020-02-17 | 2020-02-21 |
| Pavasario (Velykų) | 2020-04-14 | 2020-04-17 |
| Vasaros  | 2020-06-22 | 2020-08-31 |

**Pastaba**. Jeigu IV gimn. klasės mokinys laiko pasirinktą brandos egzaminą ar įskaitą pavasario (Velykų) atostogų metu, atostogų diena, per kurią jis laiko egzaminą ar įskaitą, nukeliama į artimiausią darbo dieną po atostogų. Jeigu IV gimn. klasės mokinys laiko pasirinktą brandos egzaminą ugdymo proceso metu, jo pageidavimu gali būti suteikiama laisva diena prieš brandos egzaminą. Ši diena įskaičiuojama į ugdymo dienų skaičių (BUP 11 punktas).

 33.6. Oro temperatūrai esant 20 laipsnių šalčio ar žemesnei, į mokyklą gali neiti 5 klasių mokiniai, esant 25 laipsniams šalčio ar žemesnei temperatūrai – 6–IVgimn. klasių mokiniai. Mokiniams, neatvykusiems į gimnaziją, mokymuisi reikalinga informacija skelbiama elektroniniame dienyne. Atvykusiems į gimnaziją mokiniams ugdymo procesas vykdomas. Šios dienos įskaičiuojamos į mokymosi dienų skaičių. Šiltuoju metų laikotarpiu, temperatūrai mokymosi patalpose viršijus 28 laipsnius, ugdymo procesas koreguojamas, organizuojamas kitose erdvėse.

 33.7. Pamokų (45 min.) grafikas:

|  |  |
| --- | --- |
| **Pamoka** | **Laikas** |
| 1 | 830 – 915 |
| 2 | 925 – 1010 |
| 3 | 1020 – 1105 (judrioji pertrauka) |
| 4 | 1135 – 1220 |
| 5 | 1230 – 1315 |
| 6 | 1325 – 1410 |
| 7 | 1420 – 1505 |
| 8 | 1515 – 1600 |

**IX. GIMNAZIJOS UGDYMO PLANO RENGIMAS**

 34. Ugdymo turinys formuojamas pagal gimnazijos tikslus, mokinių ugdymo(si) poreikius. Ugdymo turinys išdėstomas per visus mokslo metus vadovaujantis Pradinio, pagrindinio ir vidurinio mokymo programų aprašu (LR švietimo ir mokslo ministro 2015-12-21 įsakymas Nr. V-1309), Pradinio ir pagrindinio ugdymo bendrosiomis programomis (LR švietimo ir mokslo ministro 2008-08-26 įsakymas Nr. ISAK-2433), Vidurinio ugdymo bendrosiomis programomis (LR švietimo ir mokslo ministro 2011-02-21 įsakymas Nr. V-269), Geros mokyklos koncepcija (LR švietimo ir mokslo ministro 2015-12-21 įsakymas Nr. V-1308), Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu (LR švietimo ir mokslo ministro 2012-06-28 įsakymas Nr. V-1049), Bendraisiais ugdymo planais.

* Ugdymo turinys planuojamas atsižvelgiant į mokinių pasiekimus, numatomus ugdymo(si) rezultatus, gebėjimus, nuostatas ir pažangą.
* Planuojant ugdymo turinį paliekamas rezervinis laikas, nedaugiau kaip 8–10 pamokų per mokslo metus nenumatytiems atvejams (karantino, šalčio, karščio, švenčių dienos ir pan.).
* Ugdymo turinys be Mokytojų tarybos sprendimo negali būti intensyvinamas ir išdėstomas greičiau nei per mokslo metus.
* Planuodamas ugdymo turinį, mokytojas vadovaujasi Metodinės grupės nustatyta tvarka ir turi teisę pasirinkti skiriamų pamokų temai skaičių.
* Privalomųjų, pasirenkamųjų dalykų, modulių programos, dalykų ilgalaikiai planai svarstomi metodinėse grupėse iki rugpjūčio 30 d., suderinami su direktoriaus pavaduotoja ugdymui V. Jatkauskiene iki rugsėjo 2 d.
* Pasirenkamųjų dalykų, modulių programos (jeigu programa nepatvirtinta švietimo ministro), suderintos su pavaduotoja ugdymui, teikiamos tvirtinti direktoriui iki rugsėjo 2 d.
* Neformaliojo ugdymo programos tvirtinamos mokyklos direktoriaus iki rugsėjo 2 d.
* Klasių auklėtojų veiklos planai rengiami pagal klasių auklėtojų metodinėje grupėje aptartą ir patvirtintą formą, derinami su direktoriaus pavaduotoja ugdymui D. Grėbliūniene iki rugsėjo 2 d.
* Pritaikytos programos atskirai nerašomos. Trumpalaikiuose (ciklo) planuose pastabų skiltyje daromi įrašai.
* Individualizuotos programos aprobuojamos Vaiko gerovės komisijos posėdyje spalio 1 savaitę, derinamos su komisijos pirmininke V. Jatkauskiene.

 35. Dalykui skiriamų pamokų skaičius konkrečioje klasėje.

 **Pagrindinis ugdymas**

|  |  |
| --- | --- |
| Dalykai | Savaitinių pamokų skaičius klasėje |
| 5a kl. | 6a kl. | 7a kl. | 8a kl. | Iag kl. | IIag kl  |
| Dorinis ugdymas (tikyba arba etika) | 1 | 1 | 1 | 1 | 1 | 1 |
| Lietuvių kalba (gimtoji) | 5 | 5 | 5 | 5 | 4 | 5 |
| Užsienio kalba (anglų) | 3 | 3 | 3 | 3 | 3 | 3 |
| Užsienio kalba ( rusų) |  | 2 | 2 | 2 | 2 | 2 |
| Matematika | 4 | 4 | 4 | 4 | 3 | 4 |
| Gamta ir žmogus | 2 | 2 |  |  |  |  |
| Biologija |  |  | 2 | 1 | 2 | 1 |
| Fizika |  |  | 1 | 2 | 2 | 2 |
| Chemija |  |  |  | 2 | 2 | 2 |
| Informacinės technolog. | 1 | 1 | 0,5  | 0,5  | 1 | 1 |
| Istorija | 2 | 2 | 2 | 2 | 2 | 2 |
| Pilietiškumo pagrindai |  |  |  |  |  | 1 t (1p) |
| Geografija |  | 2 | 2 | 2 | 2 | 1 |
| Ekonomika ir verslumas |  |  |  |  | 1 |  |
| Dailė | 1 | 1 | 1 | 1 | 1 | 1 |
| Muzika | 1 | 1 | 1 | 1 | 1 | 1 |
| Technologijos | 2 | 2 | 2 | 1 | 1,5 | 1 |
| Fizinis ugdymas | 3 | 3 | 2 | 2 | 2 | 2 |
| Žmogaus sauga | 1  |  | 1 |  | 0,5 |  |
| Pamokos, skirtos mokinių ugdymo poreikiams tenkinti ir mokymosi pagalbai teikti |
| Sveika gyvensena |  | 1 |  |  |  |  |
| Moduliai: |  |  |  |  | 1 |  |
| *lietuvių k. ir literatūra* |
| *anglų k.* |  |  |  |  |  | 1 |
| *matematika* |  |  |  | 1 | 1 |  |
| *informacinės technologijos* |  |  |  |  |  | 1 |
| Konsultacijos | 1,5 | 1,5 | 1,25 | 1,25 | 0,5 | 1 |
| **Pamokų skaičius per sav.** | **26,5** | **31,5** | **30,75** | **31,75** | **33,5** | **33** |
| Socialinė-pilietinė veikla  | 10 | 10 | 10 | 10 | 10 | 10 |

t–teorija, p– praktika.

**III gimn. kl.**

|  |  |  |  |  |
| --- | --- | --- | --- | --- |
| Dalykas | Kursas | Grupių skaič. | Val. sk. grupėje | Modulis(pasir.) |
| B | A |
| Dorinis ugdymas (tikyba) | 8 |  | 1 | 1 |  |
| Dorinis ugdymas (etika) | 6 |  |  | 0,25 k\* |  |
| Lietuvių kalba ir literatūra |  | 14 | 1 | 6 |  |
| Užsienio k. (anglų) | 3 | 11 | 1 | 4 | 1 |
| Matematika | 6 | 8 | 2 | 4/5 | 1 |
| Informacinės techn. | 3 | 2 | 1 | 1/0,5 k\* |  |
| Istorija | 3 | 5 | 1 | 2/0,5 k\* |  |
| Geografija | 2 | 7 | 1 | 3 |  |
| Biologija | 4 | 6 | 1 | 3 |  |
| Chemija |  | 6 | 1 | 3 | 1 |
| Fizika |  | 3 |  | 2 k\* |  |
| Dailė | 7 |  | 1 | 2 |  |
| Šokis | 7 |  | 1 | 2 |  |
| Fizinis ugdymas | 14 |  | 1 | 2 |  |
| Ekonomika | 4 |  | 0,5 k\* |  |
| Braižyba | 7 | 1 | 1 |  |
| Iš viso | 14 | 14 | 38 (4,75 k\*) | 3 |

 k\*– savarankiško mokymo konsultacijos

**IV gimn. kl.**

|  |  |  |  |  |
| --- | --- | --- | --- | --- |
| Dalykas | Kursas | Grupių skaič. | Val. sk. grupėje | Modulis(pasir.) |
| B | A |
| Dorinis ugdymas (tikyba) | 26 |  | 1 | 1 |  |
| Dorinis ugdymas (etika) | 4 |  |  | 0,25 k\* |  |
| Lietuvių kalba ir literatūra |  | 30 | 1 | 6 |  |
| Užsienio k. (anglų) | 16 | 14 | 2 | 3/4 | 1 |
| Užsienio k. (rusų) |  | 1 |  | 0,25 k\* |  |
| Matematika | 16 | 14 | 2 | 4/5 | 1 |
| Informacinės techn. | 14 | 7 | 3 | 1/1/2 | 1 |
| Istorija | 10 | 7 | 2 | 2/3 |  |
| Geografija | 7 | 15 | 2 | 2/3 |  |
| Biologija | 9 | 13 | 2 | 2/3 | 1 |
| Chemija |  | 7 | 1 | 3 |  |
| Fizika | 1 | 4 |  | 0,5 k\* |  |
| Dailė | 17 |  | 1 | 2 |  |
| Gaminių dizainas ir technologijos | 7 |  | 1 | 2 |  |
| Medžio darbai | 6 |  |  | 0,25 k\* |  |
| Kūno kult.(krepš.) | 7 |  | 1 | 2 |  |
| Kūno kult.(tinkl.) | 23 |  | 1 | 2 |  |
| Krašto gynyba | 12 | 1 | 1 |  |
| Braižyba | 13 | 1 | 1 |  |
| Ekonomika | 5 |  | 0,5 k\* |  |
| Iš viso | 30 | 22 | 55 (1,75 k\*) | 4 |

 k\*– savarankiško mokymo konsultacijos

 Pastaba. Nesusidarius laikinajai grupei, vykdomas savarankiškas mokymas.

 36. Gimnazija rengdama pasirenkamųjų dalykų, dalykų modulių turinį vadovaujasi Bendraisiais formaliojo švietimo programų reikalavimais (LR švietimo ir mokslo ministro 2004-04-13 įsakymas Nr. ISAK-535). Siūlomi pasirenkamieji dalykai ir dalykų moduliai:

|  |  |  |
| --- | --- | --- |
| **Pasirenkamasis dalykas** | **Val. per sav.** | **Klasė** |
| Sveika gyvensena | 1 | 6 |
| Vokiečių kalba | 3 | III gimn.–IV gimn. |
| Prancūzų kalba | 3 | III gimn.–IV gimn. |
| Ekonomika | 2 | III gimn.–IV gimn. |
| Braižyba | 1 | III gimn.–IV gimn. |
| Karjeros planavimas | 1 | III gimn.–IV gimn. |
| Krašto gynyba | 1 | III gimn.–IV gimn. |
| Brandos darbas | 0,5 | IV gimn. |

|  |  |  |  |  |
| --- | --- | --- | --- | --- |
| **Dalyko modulis** | **Mokymosi lygis** | **Val. per sav.** | **Klasė** | **Mokytojas** |
| Lygčių ir nelygybių sprendimas | Pagrindinis | 1 | 8 | L. Žilionienė |
| Funkcijų tyrimas ir lygčių sprendimas | Aukštesnis | 1 | I gimn. | D. Kavaliauskienė |
| Funkcijų tyrimas | Aukštesnis | 1 | III gimn. | D. Česynienė |
| Geometrijos kurso sisteminimas | Aukštesnis | 1 | IV gimn. | D. Česynienė |
| Skaitinių ir raidinių reiškinių pertvarkymas | Pagrindinis | 1 | I gimn. | A. Raulonienė |
| Programavimo pradmenys CC++ kalba | Aukštesnis | 1  | II gimn.  | D. Kavaliauskienė |
| Algoritmai ir programos su struktūrų masyvais | Aukštesnis | 1 | IV gimn. | D. Kavaliauskienė |
| Uždaviniai ir mes (chemija) | Aukštesnis | 1 | III gimn.  | I. Tarasevičienė |
| Chemija uždaviniuose | Aukštesnis | 1 | IV gimn.  | I. Tarasevičienė |
| Genetikos pagrindai | Aukštesnis | 1  | III gimn. | R. Pavolienė |
| Augalų ir gyvūnų sandaros ir fiziologinių funkcijų ypatumai | Aukštesnis | 1  | IV gimn. | R. Pavolienė |
| Šnekamosios kalbos ugdymas | Aukštesnis | 1 | II gimn. | V. Baranauskienė |
| Rašinio rašymas (anglų k.) | Aukštesnis | 1 | IV gimn. | V. Baranauskienė |
| Pastraipos rašymas (anglų k.) | Aukštesnis | 1 | III gimn.  | V. Baranauskienė |
| Istorija istoriniuose šaltiniuose | Aukštesnis | 1 | III gimn. | D. Grėbliūnienė |
| Lietuvių kalbos rašyba ir skyryba | Pagrindinis | 1 | I gimn. | A. Baležentienė |

 37. Mokinių, turinčių specialiuosius ugdymosi poreikius, ugdymą gimnazija organizuoja vadovaudamasi Specialiosios pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228 „Dėl Specialiosios pedagoginės pagalbos teikimo tvarkos aprašo patvirtinimo“, Nr. V-1229 „Dėl Specialiosios pedagoginės pagalbos teikimo mokyklose (išskyrus aukštąsias mokyklas) tvarkos aprašo patvirtinimo“ ir gimnazijos Specialiosios pedagoginės pagalbos teikimo tvarkos aprašu (2013-12-23 įsakymo Nr. V-153).

 37.1. Gimnazija, įvertinusi specialiųjų ugdymosi poreikių turinčio mokinio situaciją, sudaro sąlygas gauti kokybišką, mokinio poreikius atitinkantį ugdymą. Dėl objektyvių priežasčių negalėdama teikti ugdymo, rekomenduoja rinktis kitą ugdymo įstaigą, galinčią tenkinti mokinio specialiuosius ugdymo(si) poreikius.

 37.2. Specialioji pedagoginė pagalba teikiama tėvams (globėjams, rūpintojams) pageidaujant po to, kai ją skiria Pedagoginė psichologinė tarnyba.

 37.3. Gimnazija užtikrina mokinių, turinčių specialiųjų ugdymosi poreikių, ugdymo nuoseklumą ir tęstinumą.

 37.4. Mokiniai, turintys specialiųjų ugdymosi poreikių ugdomi visiško integravimo būdu.

 37.5. Mokiniams, turintiems specialiųjų ugdymosi poreikių, rengiamos programos pritaikant ar individualizuojant bendrojo lavinimo dalykų programų turinį (pritaikomi mokymo(si) metodai, individualizuojamos užduotys ir kt.)

 37.6. Dalykų individualizuotas programas aprobuoja Vaiko gerovės komisija spalio mėn. pirmą savaitę, derina direktoriaus pavaduotoja ugdymui. Pritaikymai fiksuojami mokytojų planuose.

 37.7. Gimnazija, sudarydama mokinio, turinčio specialiųjų ugdymosi poreikių, ugdymo planą, tėvams pageidaujant gali keisti bendrą pamokų skaičių (1–2 pamokos) arba vietoj neįtrauktų dalykų didinti pamokų skaičių, meniniam, technologiniam ugdymui, socialinei veiklai, ugdymo karjerai kompetencijų ugdymui.

 37.8. Mokinio, besimokančio pagal pritaikytą ar individualizuotą programą, mokymosi pažanga ir pasiekimai ugdymo procese vertinami pagal šioje programoje numatytus pasiekimus, vertinimo kriterijai aptariami su mokiniu, jo tėvais (globėjais, rūpintojais), švietimo pagalbą teikiančiais specialistais.

 37.9. Dalykų mokytojai yra atsakingi už mokinių ugdymosi pasiekimų stebėjimą bei analizę, savalaikį mokymosi sunkumų identifikavimą. Apie atsiradusius sunkumus mokytojas informuoja gimnazijos Vaiko gerovės komisiją, mokinio tėvus (globėjus, rūpintojus) ir visi tariasi dėl mokymosi pagalbos suteikimo.

 37.10. Vaiko gerovės komisija teikia konsultacinę pagalbą mokiniams, turintiems specialiųjų ugdymosi poreikių, jų tėvams (globėjams, rūpintojams), padeda parinkti alternatyvius mokymosi metodus, rengia rekomendacijas siekiant kuo geriau įsisavinti konkretaus dalyko mokomąją medžiagą.

 38. Antrosios užsienio kalbos mokytis pradedama 6 klasėje.

 39. Gimnazijos nuožiūra skirstomos pamokos skiriamos dalykams diferencijuotai mokyti, dalykų moduliams (8–IV gimn. kl.) ir kitoms veikloms (konsultacijoms, specialiajam ugdymui), kurios prisideda prie nuoseklaus kompetencijų, žinių ir gebėjimų, nuostatų ugdymo.

 40. Gimnazija, atsiradus Bendruosiuose ugdymo planuose nenumatytiems atvejams ugdymo proceso metu, gali koreguoti Gimnazijos ugdymo plano įgyvendinimą priklausomai nuo mokymo lėšų, išlaikydama minimalų pamokų skaičių dalykų programoms įgyvendinti ir minimalų privalomų pamokų skaičių mokiniui.

41. Gimnazijos ugdymo plano projektas suderintas su Gimnazijos taryba ir steigėju.

**X. MOKINIŲ PAŽANGOS IR PASIEKIMŲ VERTINIMAS**

 42. Vertinant mokinių pažangą ir pasiekimus ugdymo procese vadovaujamasi Pradinio, pagrindinio ir vidurinio ugdymo programų aprašu (LR švietimo ir mokslo ministro 2015 m. gruodžio 21 d. įsakymas Nr. V-1309, pakeitimas 2016 m. balandžio 14 d. Nr. V-325) ir pagal gimnazijos parengtą Mokinių pažangos ir pasiekimų vertinimo tvarkos aprašą (2016-08-31 direktoriaus įsakymas Nr. V-99-1).

 42.1. Planuodami ugdymo turinį mokytojai planuoja ir mokinių pažangos ir pasiekimų vertinimą, jį sieja su mokymo(-si) tikslais atsižvelgdami į mokinių mokymosi patirtį ir gebėjimus. Vertinimo metodus mokytojai derina tarp savęs, rugsėjo mėn. aptaria su mokiniais ir jų tėvais (globėjais, rūpintojais).

* Baigus pradinio ugdymo programą pasiekimų ir pažangos vertinimo aprašas perduodamas būsimam 5 kl. auklėtojui.
* 6–IV gimn. klasių mokiniai vertinami pažymiais dešimties balų sistemoje. Mokytojai gali taikyti ir kaupiamąjį vertinimą.
* 5 klasių mokiniams skiriamas 2 mėn. adaptacinis laikotarpis (rugsėjo mėn. neorganizuojami kontroliniai darbai; rugsėjo-spalio mėn. pažymiais nevertinami, adaptacinio laikotarpio metu pažanga vertinama pagal pradinių klasių vertinimą).
* Po 5 kl. adaptacinio laikotarpio, 6–IV gimn. kl. kalbos, tikslieji mokslai, socialiniai ir gamtos mokslai įvertinami pažymiais.
* 5–I gimn. klasių mokiniai kūno kultūros pamokose vertinami „įskaityta“ arba „neįskaityta“, II gimn.–IV gimn. klasių – pažymiais; dailės, muzikos pamokose vertinami pažymiais dešimties balų sistemoje.
* Dorinis ugdymas ir žmogaus sauga vertinami „įskaityta“ arba „neįskaityta“.
* Pasirenkamieji dalykai vertinami pažymiais, išimtis – Karjeros planavimas ir krašto gynyba („įskaityta“ / „neįskaityta“). Dalykų moduliai – „įskaityta“ arba „neįskaityta“.
* Specialiosios medicininės fizinio pajėgumo grupės mokinių pasiekimai kūno kultūros pratybose vertinami įrašu „įskaityta“ arba „neįskaityta“;
* II gimn. kl. pilietiškumo pagrindai vertinami pažymiais; menų ir technologijų dalykai – pažymiais.
* Apie mokinių pasiekimus ir pažangą tėvai informuojami per elektroninį dienyną, per tėvų susirinkimus, taikant aktyviuosius bendradarbiavimo metodus, per „atvirų durų“ dienas, individualių pokalbių su mokytojais ir klasių auklėtojais metu ir kt.

 42.2. Mokinių, jų tėvų (globėjų, rūpintojų) prašymų dėl pasiekimų įvertinimo objektyvumo nagrinėjimo tvarka (Gimnazijos direktoriaus 2009-01-09 įsakymas Nr. V-60):

* gavusi prašymą, komisija, susidedanti iš dalyką dėstančių mokytojų, metodinės grupės pirmininko, direktoriaus pavaduotojo ugdymui, per 5 darbo dienas parengia kontrolinį-diagnostinį darbą iš temos, skyriaus ar pusmečio ugdymo turinio medžiagos;
* darbą vertina direktoriaus įsakymu sudaryta komisija.
* po dviejų savaičių nuo prašymo pateikimo pareiškėjas asmeniškai supažindinamas su darbo rezultatais.

**XI. PAŽINTINIŲ, KULTŪRINIŲ, SOCIALINIŲ IR PILIETINIŲ VEIKLŲ PLĖTOJIMAS**

 43. Pažintinė veikla gimnazijoje organizuojama pagal Mokinių pažintinei veiklai skirtų lėšų naudojimo metodines rekomendacijas, patvirtintas Lietuvos Respublikos švietimo ir mokslo ministro 2007 m. spalio 2 d. įsakymu Nr. ISAK–1934 ir pagal steigėjo patvirtintą tvarką (Alytaus rajono savivaldybės tarybos sprendimas 2008-05-28 Nr. K-138).

 44. Mokiniai, besimokantys pagal pagrindinio ugdymo programą, renkasi dalykų modulius, projektinę veiklą (vadovaujamasi Mokymosi krypčių pasirinkimo galimybių didinimo 14-19 metų mokiniams modelio aprašu).

 45. Pažintinėms ir kultūrinėms veikloms skiriamos valandos lankytis muziejuose, parodose, teatruose, bibliotekos organizuojamuose renginiuose.

 46. Mokiniai, dalyvaudami pažintinėse ir kultūrinėse veiklose, plečia savo kūrybines galias, gilina žinias, tobulina pažintines kompetencijas ir ugdosi vertybines nuostatas.

 47. Gimnazijoje planuojamos organizuoti šios kultūrinės ir pažintinės veiklos:

|  |  |  |  |  |
| --- | --- | --- | --- | --- |
| Veiklos pavadinimas | Klasės | Data | Val. | Atsakingas |
| Mokslo ir žinių diena | 5–IV gimn. | 2019-09-02 | 6 | D. Grėbliūnienė |
| Mokinių savivaldos diena  | 5–IV gimn. | 2019-10-04 | 4 | L. Matulevičienė |
| Adventinis rytmetis | 5–8 | 2019-12-21 | 4 | D. Seniūnienė |
| Kalėdinis karnavalas | I–IV gimn. | 2019-12-21 | 4 | V. Dzeikauskienė |
| Vasario 16-osios minėjimas „Gražiausias žodis – Lietuva“ | 5–IV gimn. | 2020-02-15 | 4 | D. Grėbliūnienė |
| Etnokultūros diena, skirta mokyklų bendruomenių metams | 5–IV gimn. | 2020-04-04 | 4 | G. Petkevičienė |
| Gimnazijos diena | 5–III gimn. | 2020-05-16 | 6 | R. Pavolienė |
| Gimnazijos spartakiada | 5–III gimn. | 2020-06-19 | 6 | D. Gudaitienė |
| Karjeros ugdymo diena  | I–III gimn. | 2020-06-12 | 4 | Ž. Bagdžiūnienė |
| Ekskursijos, išvykos, susitikimai  | 5–IV gimn. | Per mokslo metus | Iki 18 | Klasių auklėtojai |

 48. Socialinė-pilietinė veikla privaloma 5–II gimn. klasių mokiniams. Ji vykdoma pagal LR Švietimo ir mokslo ministerijos parengtas rekomendacijas ir gimnazijos Mokytojų tarybos nutarimus. Socialinė-pilietinė veikla siejama su mokyklos bendruomenės projektais, kultūrinėmis, socializacijos programomis. Šiai veiklai skiriama ne mažiau kaip 10 valandų (pamokų) per mokslo metus.

 49. Socialinę-pilietinę veiklą gali vykdyti ir III–IV gimn. klasių mokiniai. Jų veikla orientuota į visuomeninės atsakomybės, aktyvumo motyvacijos skatinimą, susipažįstant su darbo rinkos poreikiais, nustatant savo galimybes, pomėgius, prisiimant atsakomybę už savo pasirinkimus.

 50. I–II gimn. kl. mokinių socialinė-pilietinė veikla orientuota į pilietiškumo ugdymą. Visų klasių mokinių veikla nukreipta į gebėjimų ugdymą, jų plėtojimą aktyviai dalyvaujant gimnazijos savivaldoje, savanoriškoje veikloje, kultūriniuose ir kt. renginiuose, šalpos bei socialinės paramos akcijose.

 51. Socialinę-pilietinę veiklą gimnazijoje koordinuoja klasių auklėtojų metodinė grupė ir mokytoja L. Žemaitienė.

 52. Mokinių socialinės-pilietinės veiklos apskaitą veda klasių auklėtojai. Apskaitos lapus turi kiekvienas mokinys. Jie saugomi pas klasės auklėtoją. Pasibaigus mokslo metams segami į mokinio aplanką. Ši veikla fiksuojama elektroniniame dienyne.

 53. Mokinių socialinės-pilietinės veiklos organizavimo principai ir būdai aptarti Mokytojų tarybos posėdyje 2016-06-13 Nr. PT-4.

**XII. MOKINIO INDIVIDUALAUS UGDYMO PLANO SUDARYMAS**

 54. Siekiant individualizuoti ugdymą, optimizuoti mokymosi krūvius, padėti mokiniui sėkmingai mokytis pagal savo išgales sudaromi mokinių individualūs ugdymo planai. Jie privalomi mokiniams, besimokantiems pagal vidurinio ugdymo programą, mokiniams, atvykusiems mokytis iš užsienio, mokiniams, mokomiems namuose.

 55. Mokinio individualausugdymoplanas – tai kartu su mokiniu sudaromas jo galioms ir mokymosi poreikiams pritaikytas ugdymosi planas, padedantis pasiekti aukštesnius ugdymo(si) pasiekimus, prisiimti asmeninę atsakomybę, įgyti reikalingas kompetencijas, išsikelti įgyvendinamus tikslus ir jų siekti. Individualų planą mokinys suderina su gimnazijos galimybėmis arba renkasi iš mokyklos variantų.

 56. Sudarydami ir įgyvendindami mokinio individualaus ugdymo planus bendradarbiauja mokyklos direktoriaus pavaduotojas ugdymui, mokiniai, mokytojai ir mokinių tėvai. Mokinio individualaus ugdymo plano formą siūlo mokykla.

 57. III–IV gimn. Klasės mokinys sudarydamas individualų ugdymo planą privalo:

* pasirinkti ne mažiau nei 8 pamokas privalomų ir laisvai pasirenkamų dalykų;
* pasirinkti nuo 28 iki 35 val. per savaitę.

Keitimus individualiame plane galima daryti pagal Pasirenkamųjų dalykų ir kursų keitimo tvarką (Gimnazijos direktoriaus 2009-08-31 įsakymas Nr. V-150). Mokiniai, norintys keisti dalyką ar dalyko pasirinktą kursą privalo:

* savo ketinimus pareikšti prieš pusmečio pabaigą (prašymas raštu);
* mokiniai, norintys keisti dalyko kursą, turi atsiskaityti už to dalyko programų

 skirtumus per 2 savaites (keičiant A kursą į B įskaita neprivaloma).

 58. Mokiniui, kuris mokosi pagal pagrindinio ugdymo programą, gali būti rengiamas individualus ugdymo planas, kuris sudarytų galimybes stebėti mokinio pažangą (po ligos, esant žemiems arba ypatingai aukštiems pasiekimams). Mokykla susitaria dėl šio plano laikotarpio ir formos su mokiniu bei jo tėvais (globėjais, rūpintojais). Toks planas turi būti periodiškai peržiūrimas ir, jeigu reikia, koreguojamas.

**XIII.** **DALYKŲ MOKYMO INTEGRAVIMAS**

 59. Mokykla, siekdama mažinti mokymosi krūvius ir priartinti mokymąsi prie gyvenimo praktikos aktualijų, integruoja žmogaus saugą, prevencines programas, kultūrinį sąmoningumą, IKT pradmenis pradinėse klasėse, II gimn. kl. pilietiškumo pagrindų 1 val. į neformalų ugdymą, socialinę veiklą, žmogaus saugą III gimn., IV gimn. klasėse. 7 ir 8 bendrojo lavinimo klasėse į informacines technologijas integruojami kiti mokomieji dalykai (lietuvių k., anglų k., rusų k., geografija, istorija, matematika, biologija, menai, technologijos). Iš viso per mokslo metus 17 val. kiekvienoje klasėje. I gimn. klasėse mokiniai mokosi pagal privalomą 17 val. integruoto technologijų kurso programą. II gimn. klasėse laisvės kovų istorijos programa integruojama į pilietiškumo pagrindų programą.

Taikomi integravimo būdai: kelių mokytojų vedamos pamokos, integruojama programa kaip atskiras dalykas, programos integruojamos į dalyko ar kelių dalykų ugdymo turinį, projektai, netradicinio ugdymo renginiai, neformalus ugdymas, klasės susirinkimai. Visi būdai fiksuojami dienyne.

 60. Programos integruojamos į mokomuosius dalykus bei neformalųjį ugdymą. Ilgalaikiuose ir klasių auklėtojų planuose nurodomos integruotos temos.

|  |  |
| --- | --- |
| Integruojamos programos | Dalykai |
| Sveikatos ir lytiškumo ugdymo bei rengimo šeimai bendroji programa patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941 | Pasaulio pažinimas, gamta ir žmogus, biologija, lietuvių kalba, istorija, dorinis ugdymas, IT, neformaliojo ugdymo renginiai. |
| Alkoholio, tabako ir kitų psichiką veikiančių medžiagų vartojimo prevencijos programą, patvirtinta Lietuvos Respublikos švietimo ir mokslo ministro 2006 m. kovo 17 d. įsakymu Nr. ISAK-494 | Pasaulio pažinimas, gamta ir žmogus, biologija, lietuvių ir užsienio kalba, dorinis ugdymas, chemija, kūno kultūra, neformaliojo ugdymo rengi-niai, projektai, kitos veiklos. |
| Sveikatos ugdymo bendroji programa, patvirtinta Lietuvos Respublikos švietimo ir mokslo ministro 2012 m. rugpjūčio 31 d. įsakymu Nr. V-1290 | Pasaulio pažinimas, gamta ir žmogus, biologija, lietuvių ir užsienio kalba, dorinis ugdymas, chemija, anglų kalba, rusų kalba, kūno kultūra, dailė, šokis, neformaliojo ugdymo renginiai, projektai, kitos veiklos. 6 kl. mokoma kaip atskiras dalykas. |
| Žmogaus sauga, patvirtinta 2012 m. liepos 18 d. Nr. V-1159 | Vidurinio ugdymo klasėse per biologiją, fiziką, chemiją, menus, technologijas, kūno kultūrą, neformalųjį ugdymą. |
| Etninė kultūra (ugdymas organizuojamas vadovaujantis Vidurinio ir pagrindinio ugdymo etninės kultūros bendrąja programa, patvirtinta Lietuvos Respublikos švietimo ir mokslo ministro 2012 m. balandžio 12 d. įsakymu Nr. V-651) | Lietuvių kalba, istorija, geografija, menai, neformalus ugdymas, gimnazijos renginiai. |
| Ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“ | Visi mokomieji dalykai, neformaliojo ugdymo renginiai, kitos veiklos. |
| Gyvenimo įgūdžių ugdymas | Visi mokomieji dalykai, neformaliojo ugdymo renginiai, kitos veiklos. |
| Laisvės kovų ir netekčių istorija, patvirtinta 2011 m. birželio 7 d. įsakymas Nr. V-1016 | Istorija, pilietiškumo pagrindai, lietuvių kalba, neformaliojo ugdymo renginiai. |
| Lion Quest programa „Paauglystės kryžkelės“, bendradarbiaujama su VšĮ LIONS QUEST LIETUVA. | 5–8 klasės, visi mokomieji dalykai, neformaliojo ugdymo renginiai, kitos veiklos. |
| Lion Quest programa „Raktai į sėkmę“, bendradarbiaujama su VšĮ LIONS QUEST LIETUVA. | I–IV gimn. klasės, visi mokomieji dalykai, neformaliojo ugdymo renginiai, kitos veiklos. |

Prevencinį darbą koordinuoja socialinė pedagogė.

 61. Dalykų ugdymo turinio integravimas numatomas rengiamuose trumpalaikiuose, ilgalaikiuose ar pamokų dalykų planuose.

 61.1. Integruojant informacines technologijas į kitus mokomuosius dalykus, pamokas vesti gali du mokytojai. Jeigu dalyko mokytojas turi pakankamai skaitmeninio raštingumo kompetencijų, jis gali dirbti vienas.

 61.2. Mokiniams, besimokantiems pagal pagrindinio ugdymo programos antrąją dalį, I gimn. klasėje technologijų dalykas prasideda nuo privalomo 17 valandų integruoto technologijų kurso, po kurio mokiniai renkasi vieną iš siūlomų technologinių programų: tekstilę ir konstrukcines medžiagas. Pasibaigus mokslo metams, mokiniai galės keisti pasirinktas technologijų programas.

 62. Integruojamųjų pamokų turinį e-dienyne rašo abiejų dalykų mokytojai.

 63. Integruotų programų temas e-dienyne mokytojas įrašo prie pamokos turinio.

**XIV. UGDYMO DIFERENCIJAVIMAS**

 64. Ugdymo diferencijavimas – tai ugdymo tikslų, uždavinių, mokymo(si) turinio, metodų, būdų, mokymosi aplinkos, vertinimo pritaikymas mokinių skirtybėms. Jo tikslas yra sudaryti sąlygas kiekvienam mokiniui sėkmingai mokytis, atsižvelgiant į jo patirtį, motyvaciją, interesus, siekius, gebėjimus, pasiekimų lygį.

 65. Mokytojai renka ir kaupia informaciją apie klasės ir atskirų mokinių mokymosi pasirengimo lygį, stilių.

 66. Diferencijuotas ugdymas taikomas nuolatos parenkant mokymo(si) metodus, būdus, užduotis bei kitas veiklas.

 67. Diferencijuotos užduotys skiriamos individualiai mokiniui arba mokinių grupei.

 68. Diferencijavimas taikomas tam tikriems tikslams pasiekti ar tam tikroms veikloms atlikti. Mokinių grupės sudaromos atsižvelgiant į panašius mokinių polinkius, interesus, gebėjimus.

 69. Ugdymo turinio įgyvendinimo priežiūros plane yra numatytas diferencijavimo stebėjimas ir analizė.

**XV. DALYKŲ MOKYMO INTENSYVINIMAS**

 70. Gimnazijoje intensyvinamas žmogaus saugos kursas: 5 ir 7 klasėse 1 val. per savaitę, o 6 ir 8 klasėse šio dalyko mokiniai nesimoko; II gimn. klasėse 1 pamoka per savaitę skiriama pilietiškumo pagrindų teorijos mokymui, antra val. skirta praktinei veiklai, o I gimn. klasėse šio dalyko mokiniai nesimoko.

 71. Intensyvinamas dalykų mokymas:

* per dieną, savaitę, gimnazijoje skiriamos lietuvių k. ir literatūros, matematikos, technologijų, menų (viduriniame ugdyme) dalykų dvi viena po kitos pamokos.
* per antrą pusmetį IV gimn. klasėje užsienio k. (anglų).

**XVI. MOKINIŲ MOKYMOSI KRŪVIO REGULIAVIMAS**

 72. Mokinių mokymosi krūvis:

* Per dieną nebūna daugiau kaip 7 pamokų. Per savaitę – 33,5.
* Gimnazijoje parengtas mokymosi krūvių reguliavimo tvarkos aprašas (žr. [www.simnogimnazija.lt](http://www.simnogimnazija.lt)).
* Metodinėse grupėse mokytojai aptaria savarankiškų ir kontrolinių darbų apimtį.
* Kontroliniai ir savarankiški darbai fiksuojami tvarkaraščių lentoje iškabintame lape ir TAMO.
* Kontrolinių darbų datos skelbiamos mokiniams ne vėliau kaip prieš savaitę.
* Skiriant namų darbus, atsižvelgiama į pamokų tvarkaraštį, kontrolinių darbų rašymo tvarkaraštį, orientuojamasi į namų darbų atlikimo laiką (vieno dalyko iki 10–20 min.).
* Mokiniams, turintiems mokymosi motyvaciją, gabiems mokiniams skiriamos kūrybinės, kritinį mąstymą ugdančios, gebėjimą analizuoti ir vertinti informacinius šaltinius lavinančios užduotys.
* Mokiniams, stokojantiems mokymosi motyvacijos, mokymosi sunkumų turintiems mokiniams skiriamos užduotys, padedančios stiprinti pasitikėjimą savimi, įtvirtinti gautas žinias, šalinti mokymosi spragas.
* Namų darbai mokinių atostogoms neskiriami.
* Mokinius, turinčius dalyko spragų, neįsisavinusius temos dėl ligos, konsultuoja mokytojas (žr. [www.simnogimnazija.lt](http://www.simnogimnazija.lt) Konsultacijų tvarkaraštis).
* Mokinių tėvai (globėjai, rūpintojai) elektroniniu dienynu informuojami apie mokiniui siūlomą suteikti mokymosi pagalbą, daromą pažangą.
* Diferencijuojant darbą pamokoje, konsultuojamasi su logopede.
* Mokytojai, per pamokas naudojantys pratybas, mokinių atliktus darbus jose tikrina sistemingai. Tinkamą pratybų naudojimą prižiūri direktoriaus pavaduotoja ugdymui.
* Mokiniai, kurie mokosi pagal pagrindinio ugdymo programą ir negali tinkamai atlikti namų darbų dėl nepalankių socialinių ekonominių kultūrinių sąlygų namuose, gali juos atlikti gimnazijoje iki 17 val.
* Mokiniai, baigę muzikos ar menų mokyklas arba jas lankantys, atitinkamo dalyko (muzikos) ir klasės auklėtojo bendru susitarimu ir Mokytojų tarybos pritarimu (2017-08-30 Mokytojų tarybos posėdžio protokolas Nr. PT-5) yra atleidžiami nuo privalomų muzikos pamokų ir tuo metu lanko fortepijono ar akordeono specialybės pamokas Meno ir sporto mokyklos Simno filiale. Atsiskaitymai vyksta kas pusmetį (gruodžio ir gegužės mėn.).
* Kai muzikos, kūno kultūros pamokos pagal tvarkaraštį yra pirmos ar paskutinės už mokinių, besimokančių Meno ir sporto mokyklos Simno filiale, saugumą atsako tėvai (globėjai, rūpintojai).
* Mokiniai, kurie mokosi pagal vidurinio ugdymo programą, pamokų tvarkaraštyje neturi daugiau kaip trijų „langų“. Jų metu vykdomas neformalusis ugdymas, savišvieta ir kita ugdomoji veikla.

**XVII. LAIKINŲJŲ GRUPIŲ SUDARYMAS, KLASIŲ DALIJIMAS**

 72. Klasės dalijamos į grupes atsižvelgus į skirtas mokymo lėšas bei dėstomo dalyko specifiką.

 73. Minimalus laikinosios grupės skaičius 7 mokiniai, maksimalus – 30 mokinių. III gimn.–IVgimn. klasėse gamtamokslių dalykų minimalus skaičius 5 mokiniai; informacinių technologijų (programavimo) minimalus skaičius 5 mokiniai (Mokytojų tarybos posėdžio 2013-06-19 Nr. PT-5); lietuvių kalbos ir literatūros išplėstiniu kursu mokomi ne daugiau kaip 30 mokinių; mokantis užsienio kalbų maksimalus grupės mokinių skaičius 20 mokinių.

 74. Klasės dalijamos į laikinąsias grupes per:

|  |  |
| --- | --- |
| **Dalyko pavadinimas** | **Klasė** |
| Dorinis ugdymas | 6a, 8a, Ia gimn., IIa gimn. |
| Užsienio kalba (anglų) | 5a, 6a, 7a, Ia gimn., IIa gimn.  |
| Užsienio kalba (rusų) | 6a, 7a, Ia gimn., IIa gimn. |
| Informacinės technologijos | 5a, 6a, 7a, 8a, Ia gimn., IIa gimn.  |
| Technologijos | 5a, 6a, 7a, 8a, Ia gimn., IIa gimn.  |
| Kūno kultūra | IIa gimn. |

 75. Laikinosios grupės gali būti sudaromos atsižvelgiant į darbo vietų kabinetuose skaičių, kurį nustato Higienos normos.

**XVIII. NEFORMALIOJO VAIKŲ ŠVIETIMO ORGANIZAVIMAS GIMNAZIJOJE**

 76. Neformalusis vaikų švietimas įgyvendinamas pagal Neformaliojo vaikų švietimo koncepciją, patvirtintą Lietuvos Respublikos švietimo ir mokslo ministro 2005 m. gruodžio 30 d. įsakymu Nr. ISAK-2695 (Žin., 2006, Nr. 4-115).

 77. Neformaliojo vaikų švietimo programos gali būti vykdomos mokinių atostogų metu mokyklos nustatyta tvarka, suderinta su steigėju.

 78. Neformalaus ugdymo valandos skiriamos pagal būrelių veiklos rezultatyvumą, mokinių pageidavimus atlikus tyrimus, tenkinant jų poreikius. Taip pat valandos skiriamos privalomai papildomai veiklai: 3-iosioms judėjimo pratyboms 5–IIgimn. kl., kraštotyrinei veiklai, pradinių klasių neformaliam ugdymui.

|  |  |  |  |  |  |
| --- | --- | --- | --- | --- | --- |
| Eil.Nr. | **Būrelio vadovas** | **Būrelio pavadinimas** | **Kaip finansuojama** | **Val. sk.** | **Koncentrai** |
|  | **5–8 klasės**  |
| 1. | Juozas Bagdanavičius  | Futbolas  | BULFK | 1 | 5–8 kl.  |
| 2. | Alma Kyguolienė  | Ritminiai šokiai | BULFK | 1 | 5–8 kl.  |
| 3. | Dainius Platūkis  | Kaimo kapela  | BULFK | 1 | 5–8 kl.  |
| 4. | Lina Daniulevičienė | Darbščiosios rankos | BULFK | 1 | 5–8 kl.  |
| 5. | Giedrė Petkevičienė  | Vokalinis ansamblis | BULFK | 1 | 5–8 kl.  |
| 6. | Danutė Česynienė  | Robotika | BULFK | 1 | 5–8 kl.  |
| 7. | Danutė Gudaitienė | Šauliai | BULFK | 1 | 5–8 kl.  |
| **Iš viso** | **7** | 5–8 kl. |
| **I–IV gimn. klasės** |
| 1. | Giedrė Petkevičienė  | Vokalinis ansamblis | BULFK | 1 | I–II kl. |
| 2. | Juozas Bagdanavičius  | Futbolas  | BULFK | 1 | I–II kl. |
| 3. | Laima Žemaitienė  | Maironiečiai | BULFK | 1 | I–II kl. |
| 4. | Dainius Platūkis  | Kaimo kapela  | BULFK | 1 | I–II kl. |
| 5. | Alma Kyguolienė  | Ritminiai šokiai | BULFK | 1 | I–II kl. |
|  **Iš viso** |  **5** |  |
| 1. | Danutė Gudaitienė  | Krepšinis | BULFK | 1 | III–IV kl.  |
| 2. | Danutė Gudaitienė  | Tinklinis | BULFK | 1 | III–IV kl.  |
| 3. | Vineta Šveiterytė  | Kraštotyra | BULFK | 1 | III–IV kl.  |
| 4. | Laima Žemaitienė  | Maltiečiai | BULFK | 1 | III-IV kl. |
| 5. | Laima Žemaitienė  | Maironiečiai | BULFK | 1 | III–IV kl.  |
| 6. | Danutė Gudaitienė  | Šauliai | BULFK | 1 | III–IV kl.  |
|  **Iš viso** |  **6** | III–IV kl. |
|  **Iš viso** |  **18** | **5–IV gimn. kl.** |

 79. Neformaliojo vaikų švietimo programas mokiniai renkasi laisvai, jos yra neprivalomos ir įgyvendinamos per:

 79.1. neformaliojo ugdymo programas: prevencines, ekologijos, karjeros ugdymo, pilietiškumo, sveikatingumo (sporto), meno, kraštotyros, pažintines;

 79.2. neformaliojo vaikų švietimo programas, kurios vykdomos mokykloje, kai panaudotos visos neformaliojo ugdymo valandos, finansuojamos iš mokinio krepšelio lėšų, skirtų neformaliam vaikų švietimui.

 80. Mokinių skaičius neformaliojo ugdymo grupėse yra ne mažesnis kaip 12 mokinių.

 81. Mokykla užtikrina neformalųjį ugdymą pagal mokinių poreikius ir mokyklos galimybes.

**XIX. MOKINIŲ MOKYMAS NAMUOSE IR SAVARANKIŠKO MOKYMOSI ORGANIZAVIMAS**

 82. Mokinių mokymasis namie organizuojamas vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. rugsėjo 26 d. įsakymu Nr. V-1405 (Žin., 2012, Nr. 114-5788), ir Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049.

 83. Mokiniui, besimokančiam namuose, sudaromas individualus ugdymo planas atsižvelgiant į mokinio ligos pobūdį bei gydytojo rekomendacijas.

 84. Individualus planas suderinamas su mokinio tėvais (globėjais, rūpintojais).

 85. Mokinių savarankiškas mokymasis organizuojamas pagal Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašą, patvirtintą Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 ir Savarankiško mokymo tvarkos aprašą, patvirtintą gimnazijos direktoriaus 2012-12-28 įsakymu Nr. V-192 (žr. [www.simnogimnazija.lt](http://www.simnogimnazija.lt)).

# XX. UGDYMO ORGANIZAVIMAS ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PAGRINDINIO, VIDURINIO UGDYMO PROGRAMOS DALĮ AR PRADINIO, PAGRINDINIO

**UGDYMO PROGRAMĄ**

 86. Gimnazija apie atvykusį mokinį, baigusį užsienio valstybės, tarptautinės organizacijos pagrindinio, vidurinio ugdymo programos dalį ar pradinio, pagrindinio ugdymo programą (toliau – tarptautinė bendrojo ugdymo programa), informuoja savivaldybės Švietimo ir sporto skyrių bei numato jo tolesnį mokymąsi.

 87. Gimnazija, priimdama mokinį, baigusį tarptautinę bendrojo ugdymo programą ar jos dalį, pripažįsta mokinio mokymosi rezultatus ir juos įskaito (pagal pateiktus dokumentus, kurie yra patvirtinti notaro). Tuo atveju, kai asmuo yra baigęs tarptautinę bendrojo ugdymo programą (pradinio ar pagrindinio ugdymo), tačiau neturi dokumento, įteisinančio mokymosi pasiekimus, gimnazija nustato jo mokymosi pasiekimų atitiktį mokymosi pasiekimams, numatytiems Pagrindinio ar Vidurinio ugdymo bendrosiose programose.

 88. Gimnazija parengia atvykusio mokinio, baigusio tarptautinės bendrojo ugdymo programos dalį ar visą programą, integracijos į mokyklos bendruomenę planą, išanalizuoja, kokia pagalba būtina mokinio sėkmingai adaptacijai, prireikus rengia mokinio individualų ugdymo planą:

 88.1. numato adaptacinio laikotarpio orientacinę trukmę;

 88.2. pasitelkia mokinius savanorius, padėsiančius atvykusiam mokiniui sklandžiai įsitraukti į mokyklos bendruomenės gyvenimą;

 88.3. numato klasės auklėtojo, mokytojų darbą su atvykusiu mokiniu ir mokinio tėvais (globėjais, rūpintojais);

 88.4 organizuoja mokytojų konsultacijas (pagal turimas lėšas), individualias veiklas ugdymo programų skirtumams likviduoti;

 88.5 numato atvykusio mokinio per adaptacinį laikotarpį individualios pažangos stebėjimą; gimnazija siūlo mokiniui neformalaus ugdymosi veiklas, kurios padės adaptuotis.

**XXI. MOKYMOSI PAGALBOS TEIKIMAS**

 89. Už mokymosi pagalbos organizavimą gimnazijoje atsakinga direktoriaus pavaduotoja ugdymui Vita Jatkauskienė (direktoriaus 2013-07-04 įsakymas Nr. P-37).

 90. Apie atsiradusius mokymosi sunkumus informuojami mokyklos logopedė, socialinė pedagogė, mokinio tėvai (globėjai, rūpintojai) ir kartu tariamasi dėl mokymosi pagalbos suteikimo.

 91. Mokinių pasiekimų gerinimo klausimai aptariami nuolatos metodinėse grupėse, metodinėje taryboje, mokytojų tarybos posėdžiuose (mini posėdžiuose).

 92. Mokymosi pagalbos teikimo dažnumas ir intensyvumas priklauso nuo jos poreikio mokiniui. Ji gali būti ilgalaikė arba trumpalaikė ir skiriama:

mokiniui, atvykusiam po ligos;

mokiniui, atvykusiam iš kitos mokyklos;

mokiniui, gavusiam kontrolinio darbo neigiamą įvertinimą.

 93. Mokymosi pagalbos teikimo būdas – konsultacijos:

 93.1. Konsultacijos gali būti teikiamos vienam mokiniui ar mokinių grupei.

 93.2. Konsultacijas teikia mokytojas arba (ir) mokinys konsultantas.

 93.3. Konsultacijų grafikas talpinamas e. svetainėje ir mokinių informavimo lentoje.

 94. Su mokiniu, mokinio tėvais (globėjais, rūpintojais) vaiko gerovės komisija sprendžia mokinių vėlavimo į pamokas ir jų nelankymo priežastis.

 95. Mokymosi pagalbos teikimo būdas – grįžtamasis ryšys per pamoką. Pagal jį

nedelsiant koreguojamas mokinio mokymasis, pritaikant tinkamus metodus ir užduotis.

 96. Mokymosi pagalbos būdas – mokinys – mokiniui (žr. [www.simnogimnazija.lt](http://www.simnogimnazija.lt) Alytaus r. Simno gimnazijos švietimo pagalbos mokiniui teikimo tvarkos aprašas).

# MOKINIO GEROVĖS UŽTIKRINIMAS IR SVEIKATOS UGDYMAS

 97. Gimnazijos vadovas ir visa bendruomenė atsako už atviros, ramios, kūrybingos, vertybines nuostatas puoselėjančios, mokinių ir mokytojų mokymuisi palankios edukacinės kultūros kūrimą ir palaikymą mokykloje (Gimnazijos mokinių elgesio taisyklės, patvirtintos 2012-10-16 įsak. Nr. V-162, VGK darbo reglamentas, patvirtintas 2011-04-27 įsak. Nr. V-78 (žr. [www.simnogimnazija.lt](http://www.simnogimnazija.lt)).

 98. Mokymosi aplinka – tai aplinka gimnazijoje ir už jos ribų, kurioje įgyvendinamas mokyklos ugdymo turinys. Visa gimnazijos bendruomenė stengiasi, kad ši aplinka būtų fiziškai, psichologiškai ir socialiai saugi ir sveika. Mokytojai skatinami ieškoti naujų, patrauklių, informatyvių edukacinių erdvių.

 99. Kiekvienas gimnazijos mokinys dalyvauja sveikos gyvensenos stiprinimo ir prevencinėse veiklose: 5–8 kl. mokiniai programoje Paauglystės kryžkelės (įgyvendinama per klasės auklėtojo veiklas); I–IV gimn. kl. Mokiniai programoje „Raktai į sėkmę“; visų klasių mokiniai dalyvauja programose Rengimo šeimai ir lytiškumo ugdymas, Alkoholio, tabako ir kitų psichiką veikiančių medžiagų vartojimo prevencija, Sveikatos ugdymo bendroji programa, Žmogaus sauga ir kt., kurios integruojamos į įvairius dalykus ir neformalų ugdymą.

 100. Gimnazijoje organizuojama judrioji pertrauka (1105 – 1135), per kurią mokiniai gali žaisti žaidimų klasėje, sportuoti, šokti.

 101. Gimnazijos kabinetai yra pritaikyti ugdomajai veiklai vykdyti – šviesūs, šilti, baldai atitinka higienos reikalavimus. Visi kabinetai aprūpinti šiuolaikinėmis mokymo technologijomis.

 102. Renovuotas gimnazijos stadionas ir aikštynas.

 103. Gimnazija bendradarbiauja su Simno kultūros centru, biblioteka drauge rengdama bendrus renginius.

# XXIII. MOKYKLOS IR MOKINIŲ TĖVŲ (GLOBĖJŲ, RŪPINTOJŲ) BENDRADARBIAVIMAS

 104. Bendradarbiavimo su tėvais (globėjais, rūpintojais) gimnazijoje vyksta nuolatos. Šiuo bendradarbiavimu siekiama stiprinti ryšius tarp mokinių, mokytojų, tėvų.

 105. Mokytojai mokiniai ir tėvai sudaro darbo grupę, kuri rengia gimnazijos ugdymo planą.

 106. Tėvai (globėjais, rūpintojais) dalyvauja Gimnazijos tarybos veikloje.

 107. Gimnazijoje vykdoma tėvų apklausa ugdymo kokybės gerinimo klausimais.

 124. Per mokslo metus vyksta ne mažiau kaip du klasių bendruomenių tėvų susirinkimai ir vienas visuotinis tėvų susirinkimas.

 108. Per susirinkimus vykdomas pedagoginis tėvų (globėjais, rūpintojais) švietimas.

 109. Paskutinį mėnesio ketvirtadienį vyksta atvirų durų dienos.

 110. Vyksta individualūs pokalbiai su tėvais (globėjais, rūpintojais).

 111. Apie mokinių pažangumą ir lankomumą tėvai (globėjais, rūpintojais) informuojami kiekvieną dieną per elektroninį dienyną.

 112. Tėvai (globėjais, rūpintojais), neturintys interneto prieigos, informaciją apie vaiko mėnesio pažangumą ir lankomumą gauna iki kito mėnesio 5 dienos (popierinis variantas).

 113. Tėvai (globėjais, rūpintojais) skatinami dalyvauti tradiciniuose renginiuose, netradicinio ugdymo dienose.

 114. Išsami informacija apie ugdomąją veiklą gimnazijoje talpinama gimnazijos elektroninėje svetainėje [www.simnogimnazija.lt](http://www.simnogimnazija.lt)

SUDERINTA PRITARTA

Alytaus rajono savivaldybės administracijos Gimnazijos tarybos

Direktorė Gintarė Jociunskaitė 2019-06-17 protokolu Nr. MT-2